Ego igitur, in Dei nomine, Girbertus et uxor mea, nomine Ingilildis, pro animarum nostrarum remedio et parentum nostrorum, donamus Deo et sancto Petro unum pratum in episcopatu Matisconensi, in villa Sancti Pontii, ita terminatur: a cirtio terra Sancti Benedicti, ex omnibus aliis partibus Avalosa aqua currente. Dono etiam unum campum in scamium pro una vinea que est in villa Galoniaco et pro aliis rebus quas michi tradunt et concedunt seniores mei. S. Girberti et uxoris ejus Ingilildis, et filiorum ejus Arlebaldi, Bernardi, Girberti, Gislardi, Bernardi, Tedberti, Sigbaldi.